Buberget naturreservat (Våler)

Buberget naturreservat er et naturreservat i Våler kommune. Det består av et område helt nord i kommunen og grenser til Sverige. Kjølberget vindkraftverk ligger i et område like nord for reservatet. Området ble vernet 21. juni 2017. Reservatet inngår i verneplan for skogvern. Bruk av sykkel og hest og kjerre samt ridning er forbudt. Verneforskriften sier at formålet med vernet er «å bevare et naturområde med dominans av gammel granskog, med innslag av myr og tjern og som har stor betydning for biologisk mangfold ved at det er leveområde for sjeldne og sårbare sopp- og lavarter. Det er en målsetting å beholde verneverdiene i best mulig tilstand, og eventuelt videreutvikle dem.» Referanser